Návrh

Komuniké

z kontroly plnenia úloh z uznesení vlády SR, splatných v IV. štvrťroku 2003

Vláda na zasadnutí dňa ……………. prerokovala a vzala na vedomie Správu z kontroly plnenia úloh z uznesení vlády SR splatných v IV. štvrťroku 2003.

Kontrolu vykonal Úrad vlády SR v súlade so „Zameraním kontrolnej činnosti Úradu vlády SR na I. polrok 2004“, schváleným uznesením vlády č. 21 z 14. januára 2004.

Správa z kontroly obsahuje stav plnenia úloh vyplývajúcich z uznesení vlády, splatných v IV. štvrťroku 2003.  Z 1125 termínovaných úloh splatných v kontrolovanom období bolo 6 úloh nesplnených (0,5 %). Podiel netermínovaných úloh predstavuje 67,4 %, t. j. viac ako dve tretiny všetkých úloh. Do návrhov uznesení vlády viac návrhov netermínovaných úloh ako termínovaných predložili najmä minister pôdohospodárstva, minister dopravy, pôšt a telekomunikácií a minister obrany.

V kontrolovanom období sa v niektorých prípadoch navrhovali netermínované úlohy, ktorými boli členom vlády a predsedom ÚOŠS duplicitne ukladané povinnosti, ktoré im vyplývajú zo zákonov. Týmto narastá počet nadbytočných netermínovaných úloh, ako aj administratívna náročnosť pri ich sledovaní a vyhodnocovaní.

Vláda v prijatom uznesení uložila dotknutým ministrom zabezpečiť realizáciu úloh smerujúcich k riešeniu zistených nedostatkov.